《崇宁寺晚归》
宋代·李新

远意难随燕燕归，故园春冷杏花稀。
虚名自古双蜗角，别业从来一钓矶。
已后无人能立雪，他年知子可传衣。
结庐薄有西山地，更遣何人赋式微。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。